শ্রীদেবীর সম্পত্তির দখল নিয়ে আইনি লড়াই, আদালতে বনি কাপুর

ওয়েব ডেস্ক:প্রয়াত অভিনেত্রী শ্রীদেবীর(Sridevi) চেন্নাইয়ের ফার্মহাউসে(Farmhouse)র মালিকানা(Property dispute) নিয়ে আইনি জটিলতা তৈরি হয়েছে। বলিউড প্রযোজক বনি কাপুর(Boney Kapoor) মাদ্রাজ হাইকোর্টের দ্বারস্থ হয়েছেন, কারণ তিনজন ব্যক্তি ওই সম্পত্তির মালিকানা দাবি করেছেন। একসময় ফার্মহাউসটি শ্রীদেবীর নামে ছিল।

আরও পড়ুন:রাজনীতির অঙ্গন থেকে শুরু করে রূপোলি পর্দা, আলো ছড়াচ্ছেন ‘পাওয়ার স্টার’ পবন কল্যাণ!

পত্রিকার এক প্রতিবেদন অনুসারে, চেন্নাইয়ের ইস্ট কোস্ট রোডে (ইসিআর) অবস্থিত এই ফার্মহাউসটি শ্রীদেবী ১৯৮৮ সালের ১৯ এপ্রিল এমসি সম্বান্দা মুদালিয়ার-এর কাছ থেকে কিনেছিলেন। মুদালিয়ারের পরিবারের সম্পত্তি ভাগাভাগি হওয়ার ভিত্তিতেই অভিনেত্রী বৈধ মালিকানা পেয়েছিলেন।
তবে সম্প্রতি এক মহিলা ও তাঁর দুই ছেলে দাবি করেন যে তাঁরা মুদালিয়ারের উত্তরাধিকারী। ওই মহিলার অভিযোগ, তিনি মুদালিয়ারের এক ছেলের দ্বিতীয় স্ত্রী এবং ১৯৭৫ সালে তাঁদের বিবাহ হয়। বনি কাপুরের আইনজীবীরা এই দাবিকে চ্যালেঞ্জ করে জানিয়েছেন যে ওই ব্যক্তির প্রথম স্ত্রী ১৯৯৯ সাল পর্যন্ত জীবিত ছিলেন, তাই এই দ্বিতীয় বিবাহ আইনত বৈধ নয়।

বনি কাপুর তাম্বারাম তালুক তহসিলদারের জারি করা উত্তরাধিকার শংসাপত্রের বৈধতা নিয়েও প্রশ্ন তুলেছেন। তিনি আদালতের কাছে সার্টিফিকেট বাতিল করার আবেদন জানান।
বিচারপতি এন আনন্দ ভেঙ্কটেশ তাম্বারাম তহসিলদারকে চার সপ্তাহের মধ্যে এই বিষয়টি পর্যালোচনা করে সিদ্ধান্ত নেওয়ার নির্দেশ দিয়েছেন।

উল্লেখ্য, বনি কাপুর ও তাঁর দুই মেয়ে জাহ্নবী(Jahnavi Kapoor) ও খুশি কাপুরে(Khushi Kapoor)র কাছে এই ফার্মহাউসটি অত্যন্ত আবেগপূর্ণ একটি জায়গা। ১৯৯৬ সালে শ্রীদেবীকে বিয়ে করেছিলেন বনি কাপুর। ২০১৮ সালের ২৪ ফেব্রুয়ারি শ্রীদেবীর আকস্মিক মৃত্যু হয়।